  Виталий Пронин Мӧзмыт, аръёс ӵоже тырттэм улӥсь сквер выльысь улӟиз кадь.Апрель кутсконысен, Быдӟым Вормонлы сӥзьыса, Россилэн пӧртэм сэрегъёсаз мертто сирень. Иж но палэнэ ӧз кыльы. Городысь Первомайской урамысь 2 номеро юрт котырысь паркын 29-тӥ апреле трос калык люкаськиз: пӧлазы студентъёс но, шаерысьтымы кивалтӥсьёс но, ожысь но ужысь ветеранъёс но. Быдӟым Вормонлы 70 ар тырмонэн валче 70 сирень мерттонъя акцие пыриськыны мылкыд карисьёс уно вал. Мӧзмыт, аръёс ӵоже тырттэм улӥсь сквер выльысь улӟиз кадь.Бушам паркез выльдон понна ик быръемын вал та инты, шуэ инкуазез утёнъя но инкуазь узырлыкъёсъя министрлэн воштӥсез Елена Дорофеева. Азьланяз татын льӧмпуос но кылдозы.Ижын сирень куакъёслэсь аллея кылдытон сярысь Ботанической садын ужасьёс 2011-тӥ арын ик малпаллязы ни. Селекциен вырись, УдГУ-ысь профессор Ольга Баранова 4 ар талэсь азьвыл Волгоградын сирень мерттонъя акцие пыриськиз вал, тодћз, война вакытэ 12 сорт сирень кылдытэмын вал шуыса. Уноез соос пӧлысь геройёслэсь нимъёссэс нулло. Алигес Ольга Баранова нош ик вуылӥз Волгоградэ, вайиз отысь Брест крепостез утемлы сӥзем удъёсты. Огзэ соос пӧлысь Первомайской урамысь сквере мерттӥзы. Мукетъёссэ пушйытозы, уноятозы но азьланяз городмес чеберматозы.Но таин акция уг йылпумъяськы. 1-тӥ мае Трокай Борисов югдытӥсьмылэн синпелетэз дорысь сквере 12 час 30 минутэ эшшо мерттозы сирень.Елена Сараматова Туспуктӥз Александр Горбунов Теги: Вормонлы-7 0 